Babelscape/SREDFM huggingface dataset:
Μουαμάρ Καντάφι

Ο Μουαμάρ Καντάφι ("Muammar Mohammed Abu Minyar Gaddafi", 7 Ιουνίου 1942 - 20 Οκτωβρίου 2011) ήταν Λίβυος στρατιωτικός (συνταγματάρχης) πραξικοπηματίας και επαναστάτης που κατέστη στη συνέχεια ντε φάκτο ηγέτης της Τζαμαχιρίας της Λιβύης από το 1969 έως το 2011. Το πλήρες όνομά του ήταν Μουαμάρ Αμπού Μινιάρ αλ-Καντάφι. Καταγόταν από οικογένεια Βεδουίνων νομάδων. Ήταν πατέρας 8 παιδιών, με μεγαλύτερο γιο τον Μουχαμάντ Καντάφι, επικεφαλής της Ολυμπιακής Επιτροπής της Λιβύης.
Ζωρζ Κουτόν

Ο Ζωρζ Κουτόν ("Georges Couthon") ήταν Γάλλος επαναστάτης (22 Δεκεμβρίου 1755 - 28 Ιουλίου 1794).

Ήταν ανάπηρος εκ γενετής και αναγκαζόταν να κυκλοφορεί με ειδική αναπηρική καρέκλα. Μαζί με το Ροβεσπιέρο και το Σαιν Ζυστ αποτελούσαν την περίφημη "Τριανδρία" του 1793-94, ως μέλη της Επιτροπής Κοινής Σωτηρίας. Υπήρξε εισηγητής της «Τρομοκρατίας» και εκτελέστηκε στη λαιμητόμο μαζί με το Ροβεσπιέρο και τους λοιπούς συνεργάτες του.
Ευάγγελος Παπανούτσος

Ο Ευάγγελος Παπανούτσος (Πειραιάς, 27 Ιουλίου 1900 - Αθήνα, 2 Μαΐου 1982) ήταν σημαντικός Έλληνας παιδαγωγός, φιλόσοφος, θεολόγος και δοκιμιογράφος- κειμενογράφος του 20ου αιώνα. Η καταγωγή του ήταν από το Σοπωτό της Αχαΐας. Η συμβολή του στη λειτουργία και στην ανακαίνιση της Ελληνικής Παιδείας είναι ευρέως γνωστή. Οι κυριότερες μεταρρυθμίσεις που οφείλονται στον Ευάγγελο Παπανούτσο ήταν, μεταξύ άλλων, η καθιέρωση της δημοτικής στην Εκπαίδευση και ο διαχωρισμός της Μέσης Εκπαίδευσης στις βαθμίδες Γυμνασίου και Λυκείου. Tο εκπαιδευτικό του έργο υπέστη έντονη κριτική από τους πραξικοπηματίες της δικτατορίας των συνταγματαρχών και αναιρέθηκε σχεδόν ολοσχερώς την περίοδο 1967-74. Ωστόσο, με την αποκατάσταση της δημοκρατίας, η εκπαιδευτική μεταρρύθμιση Ράλλη του 1976 ουσιαστικά στηρίχθηκε στις δικές του ιδέες.
Χαλάνδρι

Το Χαλάνδρι είναι αστική περιοχή και δήμος του Βορείου Τομέα Αθηνών της Περιφέρειας Αττικής, με 74.192 κατοίκους το 2011 και έκταση 10,805 τετρ.χλμ.. Αποτελεί σημαντικό οικιστικό κέντρο του συγκροτήματος των Αθηνών και διακρίνεται για το άρτιο ρυμοτομικό του σχέδιο, το εκτενές δίκτυο πεζοδρόμων και ποδηλατοδρόμων και για τη μακρά παράδοση των κατοίκων του στο εμπόριο. 

Με ιστορική έδρα την αρχαία Φλύα, τόπο καταγωγής του Ευριπίδη και υψόμετρο που κυμαίνεται μεταξύ 185-230 μέτρων, το Χαλάνδρι είναι προσβάσιμο από σημαντικούς αυτοκινητοδρόμους όπως η Αττική Οδός, η Κηφισίας και η Μεσογείων και εξυπηρετείται μεταξύ άλλων από τους σταθμούς του Μετρό και Προαστιακού, Χαλάνδρι, Πλακεντίας και Νομισματοκοπείο. Ο δήμος αποτελεί μέλος στο Σύνδεσμο Προστασίας και Ανάπλασης του Πεντελικού (ΣΠΑΠ), στο Σύνδεσμο του Βορείου Τομέως για τη Βιώσιμη Ανάπτυξη (ΣΒΑΠ) και στα όριά του εδρεύουν σημαντικές ελληνικές και πολυεθνικές επιχειρήσεις και πρεσβείες. 

Συνορεύει με το Μαρούσι, τα Βριλήσσια, το Νέο Ψυχικό, την Αγία Παρασκευή,το Δήμο Παπάγου-Χολαργού και τον Γέρακα(στην περιοχή του Πατήματος). Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο δήμο, σύμφωνα με το άρθρο 1,§ 5.1.Β αυτού, στα επίσημα στοιχεία του οποίου εμφανίζονται οι συνοικίες του Πολυδρόσου και της Φραγκοκκλησιάς. Δήμαρχος είναι ο Σίμος Ρούσσος.
Σωτηρία Βασιλακοπούλου

Η Σωτηρία Βασιλακοπούλου ήταν φοιτήτρια της Παντείου και μέλος της ΚΝΕ η οποία έχασε τη ζωή της στην πύλη του Εργοστασίου της ΕΤΜΑ στις 28 Ιουλίου 1980.
Εκείνη την μέρα μέλη της ΚΝΕ μοίραζαν προκηρύξεις στους εργάτες του εργοστασίου καλώντας σε κινητοποιήσεις. Για να αποφύγουν κάτι τέτοιο οι υπεύθυνοι του εργοστασίου επιβίβασαν τους εργάτες που σχόλασαν σε λεωφορεία εντός του προαυλίου του εργοστασίου. Τα λεωφορεία ύστερα από την επιβίβαση των εργατών ανέπτυξαν ταχύτητα και κινήθηκαν προς την πύλη όπου τα μέλη της ΚΝΕ προσπαθούσαν να μοιράσουν τις προκηρύξεις αποφεύγοντας τα λεωφορεία. Η Σωτηρία Βασιλακοπούλου παρασύρθηκε από ένα από αυτά αφήνοντας την τελευταία της πνοή.

Αμέσως το σωματείο των εργαζομένων της ΕΤΜΑ προκήρυξε απεργία που καταστάλθηκε από τα ΜΑΤ. Η κηδεία της μετατράπηκε σε συλλαλητήριο ενάντια στην εργοδοτική ασυδοσία. Το 6ο Φεστιβάλ ΚΝΕ-Οδηγητή αφιερώθηκε στη μνήμη της και από τη σκηνή του φεστιβάλ ο ποιητής Γιάννης Ρίτσος της αφιέρωσε τους στίχους «"Αν έχεις λείψει για ό,τι πρέπει θα ‘σαι για πάντα μέσα σ’όλα εκεί να που γι’αυτά έχεις λείψει θα’σαι για πάντα μέσα σ’όλο τον κόσμο"». Κάθε χρόνο στις 28 Ιουλίου τα μέλη της ΚΝΕ οργανώνουν εκδήλωση μνήμης στην πύλη του εργοστασίου ΕΤΜΑ.
Διεθνές Αεροδρόμιο Ελληνικού

thumb|Αεροφωτογραφία του Αεροδρομίου του Ελληνικού
To Διεθνές Αεροδρόμιο Ελληνικού ή απλά Ελληνικό (επισήμως Κρατικός Αερολιμένας Αθηνών) ήταν το διεθνές αεροδρόμιο της Αθήνας για πάνω από 60 χρόνια, μέχρι το Μάρτιο του 2001, οπότε και έκλεισε και αντικαταστάθηκε από τον Διεθνή Αερολιμένα Αθηνών. Ο κωδικός του κατά την IATA ήταν ATH, που τώρα χρησιμοποιείται από το Αεροδρόμιο Ελευθέριος Βενιζέλος, ενώ ο κωδικός του κατά τον ICAO ήταν LGAT (ο οποίος δεν μεταφέρθηκε στο Αεροδρόμιο Ελευθέριος Βενιζέλος). Το πολιτικό αεροδρόμιο είχε δύο τερματικούς σταθμούς (terminal), ο δυτικός για την Ολυμπιακή Αεροπορία και ο ανατολικός για τις διεθνείς πτήσεις. Ένας επιπλέον τερματικός σταθμός ήταν αυτός της Αμερικανικής Βάσης του Ελληνικού. Βρισκόταν στην περιοχή του Ελληνικού. Στα δυτικά του αεροδρομίου υπάρχουν παραλίες, στα νότια ο όμιλος γκολφ Γλυφάδας και κατοικίες.
Μητροπολιτικός Πόλος Ελληνικού - Αγίου Κοσμά

Ο Μητροπολιτικός Πόλος Ελληνικού - Αγίου Κοσμά είναι η ονομασία που δίνεται στην υπό εξέλιξη αξιοποίηση/ανάπλαση του χώρου του πρώην αεροδρομίου στο Ελληνικό και της παράκτιας Ολυμπιακής ζώνης του Αγίου Κοσμά Αττικής. Αποτελεί ένα υπό εξέλιξη έργο ανάπλασης στην περιοχή του πρώην αεροδρομίου του Ελληνικού, 8 χλμ. νοτιοδυτικά του κέντρου της Αθήνας. Η συνολική έκτασή του υπολογίζεται σε 6.200.000 τ.μ. 

Η έκταση του πρώην Διεθνούς Αεροδρομίου Ελληνικού είναι 5.300 στρέμματα, από τα οποία 4.010 στρέμματα προβλέπεται ότι θα καλύψει το Μητροπολιτικό Πάρκο, 1.000 στρέμματα θα αξιοποιηθούν για πολεοδομική ανάπτυξη και τα υπόλοιπα 290 αφορούν νέες υποδομές ή υπάρχουσες εγκαταστάσεις. Ο καταμερισμός αυτός έχει συναντήσει αντιδράσεις από επιτροπές κατοίκων των γύρω προαστίων, που ζητούν τη διάθεση ολόκληρου του χώρου του πρώην αεροδρομίου για τη δημιουργία πάρκου.

Η πρόταση για την υλοποίηση του έργου επιλέχθηκε το 2003 μετά από διαγωνισμό που προκηρύχθηκε από το Υ.ΠΕ.ΧΩ.Δ.Ε σε συνεργασία με την Διεθνή Ένωση Αρχιτεκτόνων ανάμεσα από 159 προτάσεις.

Το έργο θα κοστίσει συνολικά 8 δις ευρώ, θα προσφέρει επί του συνόλου 75.000 θέσεις εργασίας και αναμένεται να ξεκινήσει το 2020. 

Η κατασκευαστική εταιρεία Foster and Partners έχει κατασκευάσει το ψηλότερο κτήριο στην Ευρωπαϊκή Ένωση, στην Πολωνία. Μαζί με τους ARUP Engineers, Charles Anderson Landscape Architecture θα ολοκληρώσουν το σχέδιο.

Σύμφωνα με τα σχέδια του ιδιοκτήτη του έργου, το μητροπολιτικό πάρκο πρόκειται να είναι το μεγαλύτερο που δημιουργήθηκε ποτέ στην Ελλάδα.
Βάραγγοι

thumb|right|220px|"Οι επισκέπτες από την πέρα θάλασσα", πίνακας του Νίκολας Ρέριχ

Οι Βάραγγοι είναι το όνομα που δόθηκε από τους Βυζαντινούς και τους ανατολικούς Σλάβους στον λαό των Βίκινγκ, τους Δανούς και της Βαλτικής που κατευθύνθηκε ανατολικά. Έπαιξαν σημαντικό ρόλο στην ιστορία της Ρωσίας αφού μεταξύ 9ου και 12ου αιώνα δημιούργησαν και εξουσίαζαν το πρώτο μεσαιωνικό κράτος των Ρως και συγκρότησαν τη βυζαντινή αυτοκρατορική φρουρά με σημαντική ισχύ μέχρι τον 13ο αιώνα. Ασχολούνταν κυρίως με τον πόλεμο (ως μισθοφόροι), την πειρατεία και το εμπόριο.

Αρχικά ο χαρακτήρας των Βαράγγων ήταν πολεμικός, όπως των Βίκινγκ συγγενών τους. Κατοικούσαν στα εδάφη της σημερινής Δανίας και Σουηδίας.Στο ιστορικό προσκήνιο εμφανίζονται κατά τα μέσα του 8ου αιώνα μ.Χ., όταν άρχισαν να μετακινούνται προς τα ανατολικά και τα νοτιοανατολικά ιδρύοντας τις δικές τους πόλεις πάνω στις εμπορικές οδούς του Δνείπερου και του Βόλγα.
Γαληνός

Ο Κλαύδιος Γαληνός (Πέργαμος, 129 – Ρώμη, 199) ήταν ο δεύτερος σπουδαιότερος Έλληνας ιατρός της Αρχαιότητας μετά τον Ιπποκράτη και ο τελευταίος χρονικά από όλους τους σημαντικούς ιατρούς του ελληνορωμαϊκού κόσμου. Δε μαρτυρείται το ρωμαϊκό του όνομα, αλλά τα δύο αρχικά του Cl. που παραδίδονται, πιθανότατα προέρχονται από το λατινικό Clarissimus = ενδοξότατος και όχι από το Claudius. Δεν υπάρχει σχεδόν ιατρικός κλάδος που να μην απασχόλησε τον Γαληνό. Οι εμπεριστατωμένες μελέτες του αναφέρονται στην ανατομική, τη φυσιολογία, τη χειρουργική, τη φαρμακευτική, την οφθαλμολογία, τη μαιευτική, την παθολογία, τη θεραπευτική, την υγιεινή, την οδοντιατρική και τη φαρμακολογία. Τα πολυσύνθετα φαρμακευτικά σκευάσματα, που ο ίδιος παρασκεύαζε είναι γνωστά στη βιβλιογραφία ως «γαληνικά» και η αντίστοιχη φαρμακοτεχνία ονομάζεται «γαληνική φαρμακευτική» Σώζονται περί τις εκατό μελέτες του, που προώθησαν σημαντικά την ιατρική επιστήμη. Το βιολογικό του δόγμα, ο «γαληνισμός», επεκράτησε στην ευρωπαϊκή ιατρική επί δεκατέσσερις αιώνες (κατά τον Μεσαίωνα και στον αραβικό κόσμο). Οποιαδήποτε παρατήρηση ερχόταν σε αντίθεση με τη διδασκαλία του Γαληνού, απορριπτόταν. Μόνο μετά το 1540, ιδίως με τις ανατομικές έρευνες του Βεζάλιου, άρχισε να αντικαθίσταται ο γαληνισμός, ενώ η βαθμονόμηση της δραστικότητας των φαρμάκων απολάμβανε καθολική αποδοχή για περισσότερο από 1600 χρόνια και μόλις στα μέσα του 19ου η φαρμακολογία εγκατέλειψε το σύστημα των ποιοτήτων και των βαθμών έντασης των φαρμάκων που εισήγαγε.
Γιοχάνες Βερμέερ

Ο Γιοχάνες Βερμέερ, γνωστός και ως Γιαν Βερμέερ (η σωστή προφορά είναι Φερμέιρ) (Johannes Vermeer, 31 Οκτωβρίου 1632 - 15 Δεκεμβρίου 1675), ήταν Ολλανδός ζωγράφος που ειδικεύτηκε στην απεικόνιση καθημερινών σκηνών από τη ζωή της μεσαίας τάξης. Έζησε και εργάστηκε στην περιοχή του Ντελφτ της Νότιας Ολλανδίας κατά τον 17ο αιώνα. Μαζί με τον Ρέμπραντ αποτελεί έναν από τους σημαντικότερους ζωγράφους της "Χρυσής εποχής" στην ολλανδική ζωγραφική (1584-1702).
Λιβερμόριο

Το Λιβερμόριο ("Livermorium", παλαιότερα Ουνουνέξιο ή Ununhexium) είναι τεχνητό υπερβαρύ στοιχείο του περιοδικού πίνακα με σύμβολο Lv και με ατομικό αριθμό 116.
Οι ερευνητές από το Εθνικό Εργαστήριο 
Livermore, Καλιφόρνια, Η.Π.Α. που ανακάλυψαν το νέο στοιχείο με ατομικό αριθμό 116, κλήθηκαν να προτείνουν όνομα και σύμβολο, σύμφωνα με τις διαδικασίες της IUPAC.Για το στοιχείο με ατομικό αριθμό 116 προτάθηκε το όνομα λιβερμόριο (livermorium) και το σύμβολο Lv, προς 
τιμήν του Εθνικού Εργαστηρίου Lawrence Livermore(1952). Ακολούθησε πεντάμηνο δημόσιας διαβούλευσης όπως ορίζουν οι κανονισμοί ονοματοδοσίας της IUPAC, ως το Μάιο του 2012, για να οριστικοποιηθεί η ονομασία του στοιχείου. Μέσα σε αυτό το χρονικό διάστημα καθένας έχει δικαίωμα να προβάλλει αντιρρήσεις για το όνομα και να προτείνει το όνομα που αυτός θέλει. Αυτό είχε συμβεί παλαιότερα κατά την διαδικασία ονοματοδοσίας του στοιχείου με ατομικό αριθμό 112 (Κοπερνίκιο). Ο γραμματέας ενός σχολείου της Νέας Υόρκης τηλεφώνησε στην IUPAC και ζήτησε το στοιχείο να ονομαστεί PS112 από τα αρχικά του σχολείου (Public School 112).
Γιοχάνες Κέπλερ

Ο Γιοχάνες Κέπλερ, γνωστός παλαιότερα και με τον εξελληνισμένο τύπο Κεπλέρος (γερμ. "Johannes Kepler", 27 Δεκεμβρίου 1571 – 15 Νοεμβρίου 1630), ήταν Γερμανός αστρονόμος και καταλυτική φυσιογνωμία στην επιστημονική επανάσταση των νεότερων χρόνων. Υπήρξε επίσης μαθηματικός και συγγραφέας, ενώ άσκησε κατά καιρούς την αστρολογία για βιοποριστικούς λόγους. Είναι περισσότερο γνωστός ως ο «Νομοθέτης του ουρανού» από τους φερώνυμους Νόμους που αφορούν την κίνηση των πλανητών γύρω από τον Ήλιο και περιγράφονται στα έργα του Astronomia nova, Harmonices Mundi και Epitome of Copernican. Αυτά τα έργα αποτελούν θεμελίωση της Θεωρίας του Νεύτωνα για τη δύναμη έλξεως.

Κατά τη διάρκεια της σταδιοδρομίας του, ο Κέπλερ ήταν καθηγητής μαθηματικών σε γυμνάσιο στο Γκρατς της Αυστρίας όπου και έγινε συνεργάτης του Πρίγκιπα Χανς Ούλριχ φον Έγκενμπεργκ (Hans Ulrich von Eggenberg). Αργότερα έγινε βοηθός του αστρονόμου Τύχο Μπράχε και τελικά μαθηματικός του αυτοκράτορα Ροδόλφου Β΄ (Rudolf II) και των διαδόχων του, Ματθίας και Φερδινάνδου Β΄. Ακόμη ήταν καθηγητής μαθηματικών στο Λιντς της Αυστρίας και σύμβουλος του στρατηγού Βάλλενσταϊν. Επιπλέον, το έργο του υπήρξε θεμελιώδες στον τομέα της οπτικής αφού εφηύρε μια βελτιωμένη έκδοση ενός τηλεσκοπίου διάθλασης (τηλεσκόπιο του Κέπλερ) και ανέφερε τις τηλεσκοπικές εφευρέσεις από τον σύγχρονό του Γαλιλαίο.

Ο Κέπλερ έζησε σε μια περίοδο όπου δεν υπήρχε σαφής διαχωρισμός μεταξύ της αστρονομίας και της αστρολογίας αλλά υπήρχε διαχωρισμός μεταξύ της αστρονομίας (κλάδος των μαθηματικών εντός των ελευθέρων τεχνών) και της φυσικής (κλάδος της φυσικής φιλοσοφίας). Ο Κέπλερ ενσωμάτωσε θρησκευτικά και συλλογιστικά επιχειρήματα στο έργο του, υποκινούμενος από την θρησκευτική πεποίθηση ότι ο Θεός δημιούργησε τον κόσμο σύμφωνα με ένα σχέδιο προσβάσιμο μέσω του φυσικού φωτός της λογικής. Ο Κέπλερ περιγράφει τη νέα αστρονομία του ως «ουράνια φυσική», σαν μια «εκδρομή στη Μεταφυσική του Αριστοτέλη» και ως «συμπλήρωμα του Αριστοτέλη του Ουρανού», μετασχηματίζοντας την αρχαία παράδοση της κοσμολογίας με το να χειρίζεται την αστρονομία ως μέρος της καθολικής μαθηματικής φυσικής.
Κλάρα Σούμαν

Η Κλάρα Σούμαν ("Clara Josephine Schumann", 13 Σεπτεμβρίου 1819 – 20 Μαΐου 1896) ήταν Γερμανίδα πιανίστρια και συνθέτρια. Ήταν σύζυγος του συνθέτη Ρόμπερτ Σούμαν.
Λοϊζίδου κατά Τουρκίας

Η Τιτίνα Λοϊζίδου είναι Κυπρία η οποία κέρδισε προσφυγή κατά της Τουρκίας στο Ευρωπαϊκό Δικαστήριο Ανθρωπίνων Δικαιωμάτων. Με την νίκη της αυτή εξασφάλισε αποζημίωση για στέρηση περιουσίας καθώς και το δικαίωμα της επιστροφής της περιουσίας της, που έχασε κατά τη διάρκεια της Τουρκικής εισβολής στην Κύπρο. Άνοιξε το δρόμο στα υπόλοιπα θύματα της Τουρκικής εισβολής για προσφυγή στο Ευρωπαϊκό Δικαστήριο Ανθρωπίνων Δικαιωμάτων. Η Τουρκία όμως ουδέποτε επέστρεψε την περιουσία της πίσω μη εφαρμόζοντας την απόφαση του ΕΔΑΔ.
Τον Ιούλιο 1998, το Ευρωπαϊκό Δικαστήριο Ανθρωπίνων Δικαιωμάτων διέταξε την Τουρκία να καταβάλει, πριν από τις 28 Οκτωβρίου 1998, συγκεκριμένα ποσά ως αποζημίωση, καθώς και για δικαστικά και άλλα έξοδα. Η κυρία Λοϊζίδου είχε στερηθεί το δικαίωμα κατοχής και ειρηνικής απόλαυσης της περιουσίας της στην κατεχόμενη πόλη της Κερύνειας, από της Τουρκικής εισβολής στο βόρειο τμήμα της Κύπρου το 1974.

Στις 2 Δεκεμβρίου 2003, η Τουρκία εκτέλεσε την απόφαση του Ευρωπαϊκού Δικαστηρίου Ανθρωπίνων Δικαιωμάτων της 28ης Ιουλίου 1998 στην υπόθεση Τιτίνας Λοϊζίδου κατά Τουρκίας, πληρώνοντας στην κα Λοιζίδου τη δίκαιη ικανοποίηση που είχε επιδικάσει το Δικαστήριο. Η εκτέλεση της απόφασης έγινε μετά από πέντε χρόνια απόλυτης περιφρόνησης από μέρους της Τουρκίας προς τις αξίες και τις αρχές του Δικαστηρίου και της Ευρωπαϊκής Σύμβασης Ανθρωπίνων Δικαιωμάτων και Βασικών Ελευθεριών και μετά από την υιοθέτηση τεσσάρων Ενδιάμεσων Ψηφισμάτων που καταδίκαζαν την Τουρκία για την άρνησή της να συμμορφωθεί με την απόφαση του Δικαστηρίου.

Η καθυστερημένη συμμόρφωση της Τουρκίας με την απόφαση του 1998 στην υπόθεση Λοϊζίδου κατά Τουρκίας είναι ιστορικής σημασίας για την Κύπρο, καθώς αποδεικνύει αδιαμφισβήτητα ότι η Τουρκία αποδέχεται την απόφαση του Δικαστηρίου, συγκεκριμένα ότι η κα Λοϊζίδου, όπως και όλοι οι ιδιοκτήτες που έχουν στερηθεί τις περιουσίες τους, εξακολουθούν να είναι « … οι νόμιμοι ιδιοκτήτες της γης…» και ότι η Τουρκία «στην πραγματικότητα ασκεί λεπτομερή έλεγχο σε εκείνο το τμήμα της νήσου». Με άλλα λόγια, με τη συμμόρφωσή της με την εν λόγω απόφαση, η Τουρκία αποδέχεται την ευθύνη της για τη συνεχιζόμενη παραβίαση των ανθρωπίνων δικαιωμάτων όλων των Ελληνοκυπρίων, που είναι αποτέλεσμα της εισβολής και κατοχής του 36,2% του εδάφους της Κυπριακής Δημοκρατίας. Η εκτέλεση της απόφασης αποδεικνύει επίσης ότι η αποσχιστική οντότητα, που δημιουργήθηκε με τη βία των όπλων, είναι μια τοπική διοίκηση υποτελής στην Τουρκία.

Η εκτέλεση της απόφασης του ΕΔΑΔ του 1998 αντιπροσωπεύει, ωστόσο, μόνο τη χρηματική πτυχή της εν λόγω υπόθεσης, καθώς η Τουρκία πρέπει ακόμα να συμμορφωθεί πλήρως με την απόφαση του Δικαστηρίου της 18ης Δεκεμβρίου 1996 σχετικά με τα ατομικά και γενικά μέτρα, τα οποία πρέπει να εφαρμόσει, ώστε να ικανοποιήσει το δικαίωμα της κας Λοϊζίδου να απολαμβάνει ειρηνικά την περιουσία της στην Κερύνεια.
Φυσικός δορυφόρος

Οι 19 μεγαλύτεροι φυσικοί δορυφόροι είναι αρκετά μεγάλοι για να είναι σφαιρικοί και ο [[Τιτάνας (δορυφόρος)|Τιτάνας]] έχει ατμόσφαιρα.
Φυσικός δορυφόρος ή φεγγάρι ονομάζεται κάθε φυσικό ουράνιο σώμα που περιφέρεται γύρω από έναν πλανήτη ή πλανήτη νάνο ή άλλο μικρότερο ουράνιο σώμα και υπακούει στους ίδιους νόμους της ουράνιας μηχανικής που ρυθμίζουν την κίνηση των πλανητών. Τους νόμους αυτούς προσδιόρισε ο Γερμανός αστρονόμος Γιοχάνες Κέπλερ. Οι φυσικοί δορυφόροι ονομάζονται επίσης "δευτερεύοντες πλανήτες". 

Υπάρχουν 205 γνωστοί φυσικοί δορυφόροι γύρω από τους πλανήτες του ηλιακού μας συστήματος, καθώς και 9 σε τροχιά γύρω από τους πλανήτες νάνους. Μέχρι τον Ιούνιο του 2021, 432 πλανητοειδείς με δορυφόρο έχουν ανακαλυφθεί, συνολικά 451 δορυφόροι. Υπάρχουν 200 γνωστά αντικείμενα στην Κύρια ζώνη αστεροειδών με δορυφόρους (οι εννιά με δύο δορυφόρους), 6 Τρωικοί Αστεροειδείς του Δία με δορυφόρους, 81 αντικείμενα που βρίσκονται κοντά στη Γη με δορυφόρους (Γεωπλήσια αντικείμενα) και 31 αστεροειδείς με δορυφόρους που η τροχιά τους τέμνει την τροχιά του Άρη. Ακόμη υπάρχουν, 114 μεταποσειδώνια αντικείμενα με δορυφόρους, από τα οποία 2 με δύο δορυφόρους και 1 (Πλούτωνας) με πέντε.

Παρακάτω αναφέρονται οι κυριότεροι δορυφόροι του ηλιακού μας συστήματος ανά πλανήτη (στην παρένθεση αναγράφονται οι ονομασίες των δορυφόρων) είναι οι:
* Γη (Σελήνη)
* Άρης (Δείμος και Φόβος)
* Δίας 79 φυσικούς δορυφόρους (οι μεγαλύτεροι είναι: Γανυμήδης, Καλλιστώ, Ιώ και Ευρώπη, και είναι ορατοί ακόμη και με μικρό τηλεσκόπιο. Ανακαλύφθηκαν από τον Γαλιλαίο τον Ιανουάριο του 1610)
* Κρόνος 82 φυσικούς δορυφόρους (καθώς και ένα σύστημα δακτυλίων που μπορεί να θεωρηθεί ως σύνολο μυριάδων μικροσκοπικών δορυφόρων. Οι μεγαλύτεροι δορυφόροι είναι: Τιτάνας, Ρέα, Ιαπετός, Διώνη, Τηθύς, Εγκέλαδος και Μίμας)
* Ουρανός 27 φυσικούς δορυφόρους (οι μεγαλύτεροι είναι: Τιτάνια, Όμπερον, Ουμβριήλ, Άριελ και Μιράντα)
* Ποσειδώνας 14 φυσικούς δορυφόρους (οι μεγαλύτεροι είναι: Τρίτωνας, Πρωτέας και Νηρηίδα)
* ο πλανήτης νάνος Πλούτωνας (Χάρων, Ύδρα, Νύχτα, Κέρβερος και Στύγα)
* ο πλανήτης νάνος Χαουμέια (Χιιάκα και Ναμάκα)
* ο πλανήτης νάνος Μακεμάκε (S/2015 (136472) 1)
* ο πλανήτης νάνος Έρις (Δυσνομία)
Ωστόσο, οι διαρκείς έρευνες των επιστημόνων οδηγούν σε νέες ανακαλύψεις δορυφόρων.
Τάλκοτ Πάρσονς

thumb|Τάλκοτ Πάρσονς

Ο Τάλκοτ Πάρσονς ("Talcott Parsons", 13 Δεκεμβρίου 1902 - 8 Μαΐου 1979) ήταν για πολλά χρόνια ο πιο γνωστός κοινωνιολόγος στις Ηνωμένες Πολιτείες Αμερικής, αλλά και στον κόσμο. Το έργο του είχε μεγάλη επιρροή την δεκαετία 1950 και την δεκαετία 1960, κυρίως στην Αμερική, η οποία όμως κατόπιν άρχισε σταδιακά να ελαττώνεται. Η πιο αξιόλογη προσπάθεια να αναγεννηθεί η Παρσόνια σκέψη, υπό τον όρο "νεολειτουργισμός", έγινε από τον κοινωνιολόγο Αλεξάντερ Τζέφρευ του Πανεπιστημίου Γέιλ.

Ο Πάρσονς ήταν στο καθηγητικό προσωπικό του Πανεπιστημίου Χάρβαρντ την περίοδο 1927-1973. Κεντρικό πρόσωπο του Τμήματος 
Κοινωνιολογίας του Χάρβαντ και ύστερα του τμήματος Κοινωνικών σχέσεων ( δημιούργημα
του Πάρσονς που αντανακλούσε το όραμά του για μια ενοποιημένη κοινωνική 
επιστήμη) , ο Πάρσονς δημιούργησε ένα γενικό θεωρητικό σύστημα για την 
ανάλυση της κοινωνίας, που ονομάστηκε "δομικός λειτουργισμός".
Η ανάλυση του Πάρσονς περιέχεται σε σημαντικό βαθμό στα δημοσιευμένα έργα του:

* "The Structure of Social Action" (1937), 
* "The Social System" (1951), 
* "Structure and Process in Modern Societies" (1960), 
* "Sociological Theory and Modern Society" (1968), 
* "Politics and Social Structure" (1969).
B.D. Foxmoor

Ο Μιχάλης Μυτακίδης (21 Αυγούστου 1967), ευρύτερα γνωστός ως B.D. Foxmoor, είναι Έλληνας ράπερ και μουσικός παραγωγός, μέλος του hip-hop/low bap συγκροτήματος Active Member.
Active Member

Οι Active Member είναι ελληνικό hip-hop/low bap συγκρότημα, γνωστό για την πολιτικού περιεχομένου στιχουργική του. Πρόκειται για το συγκρότημα που κυκλοφόρησε τον πρώτο ελληνικό hip-hop δίσκο (1993, Διαμαρτυρία). Σήμερα αποτελείται από τον B.D. Foxmoor (Μιχάλης Μυτακίδης) και την Sadahzinia (Γιολάντα Τσιαμπόκαλου).
Αιδοίο

thumb|Αιδοίο
Το αιδοίο ανήκει στα εξωτερικά γεννητικά όργανα της γυναίκας. Αποτελεί τμήμα του ουροποιητικού συστήματος και του γεννητικού συστήματος. Η λειτουργία του είναι να συμβάλει στην αναπαραγωγή και κατά τη διάρκεια της συνουσίας η απορρόφηση του ανδρικού γεννητικού υλικού στο εσωτερικό της μήτρας, όπου το ανδρικό γενετικό υλικό θα συνδυαστεί με αυτό της γυναίκας, καταλήγοντας στο ζυγωτό και το έμβρυο, δηλαδή τη δημιουργία ζωής.
Κουρσέναϊ

Η Κουρσέναϊ (λιθουανικά: "Kursenai" ) είναι πόλη της Λιθουανίας. Ο πληθυσμός της πόλης ήταν 13.735 κάτοικοι το 2007. Είναι η 25η μεγαλύτερη πόλη σε πληθυσμό της χώρας. Είναι η μοναδική πόλη της χώρας η οποία έχει δύο σιδηροδρομικούς σταθμούς.
Στράτης Μυριβήλης

Ο Στράτης Μυριβήλης (πραγματικό ονοματεπώνυμο: Ευστράτιος Σταματόπουλος, Συκαμινέα Λέσβου, 30 Ιουνίου 1890 – Αθήνα, 19 Ιουλίου 1969) ήταν Έλληνας συγγραφέας, από τους σημαντικότερους πεζογράφους της Γενιάς του '30.
Αρσενικό

right|thumb|120px|Το σύμβολο του αρσενικού φύλου.

Βασίλης Μπόνης

Αρσενικός οργανισμός στη φυσιολογία είναι το φύλο που παράγει σπέρμα.Κάθε σπερματοζωάριο μπορεί να συγχωνευτεί με ένα μεγαλύτερο θηλυκό γαμέτη, ή ωάριο, στη διαδικασία της γονιμοποίησης. Ένα αρσενικό δεν μπορεί να αναπαραχθεί σεξουαλικά χωρίς την πρόσβαση σε τουλάχιστον ένα ωάριο ενός θηλυκού, όμως κάποιοι οργανισμοί μπορούν να αναπαραχθούν και σεξουαλικά και μη σεξουαλικά. Τα περισσότερα αρσενικά θηλαστικά, ανάμεσά τους και ο άνθρωπος, έχουν χρωμόσωμα Υ, το οποίο κρυπτογραφούν για να παράγει μεγαλύτερες ποσότητες τεστοστερόνης για την ανάπτυξη των αρσενικών γεννητικών οργάνων.

Δεν μοιράζονται όλα τα είδη κοινό σύστημα προσδιορισμού του φύλου. Στα περισσότερα ζώα και στον άνθρωπο, το φύλο (σε αντίθεση με το κοινωνικό φύλο) προσδιορίζεται γενετικά, ωστόσο σε κάποια είδη προσδιορίζεται με βάση κοινωνικούς ή παράγοντες του περιβάλλοντος. Για παράδειγμα, το "Cymothoa exigua" αλλάζει φύλο ανάλογα με τον αριθμό των θηλυκών που γειτνιάζουν. 

Ένα κοινό σύμβολο που χρησιμοποιείται για την εκπροσώπηση του αρσενικού φύλου είναι το σύμβολο του Θεού Άρη - ένας κύκλος με ένα βέλος που δείχνει Βορειοανατολικά.
Χάσιο

Το συνθετικό χημικό στοιχείο Χάσιο η Άσσιο είναι ένα μέταλλο με ατομικό αριθμό 108 και ατομικό βάρος (269). Έχει απροσδιόριστη θερμοκρασία τήξης και απροσδιόριστη θερμοκρασία βρασμού. Παρήχθη για πρώτη φορά το 1984 στο Γερμανικό εθνικό εργαστήριο βαρέων ιόντων "(GSI, Gesellschaft für Schwerionenforschung)" και προσωρινά ονομάστηκε "Unniloctium" από την IUPAC. Από το 1997 επισήμως ονομάζεται Χάσιο "(Hassium)", από το λατινικό όνομα του γερμανικού κρατιδίου της Έσσης και συμβολίζεται με το "Hs".
Κώστας Λαχάς

Ο Κώστας Λαχάς (πραγματικό όνομα: Κώστας Λαχανίδης, Μάιος 1936 - 9 Δεκεμβρίου 2014) ήταν Έλληνας ζωγράφος και λογοτέχνης.
Τονικότητα

Ο μουσικολογικός όρος Τονικότητα υποδηλώνει τη χαρακτηριστική τάση της μουσικής γλώσσας να οργανώνεται στη βάση ενός ηχητικού πόλου έλξης, το επονομαζόμενο "τονικό κέντρο". Ο όρος αυτός βρήκε εφαρμογή στην κλασική μουσική παραγωγή της δυτικής Ευρώπης από το 17ο μέχρι τον 19ο αιώνα, αλλά και σήμερα από την (τονική) τζαζ μουσική μέχρι τις εμπορικές δημιουργίες της ποπ και ροκ μουσικής.

Στις αρχές του 16ου αιώνα, με τη μετάβαση από την Αναγέννηση στο Μπαρόκ, η μουσική προσανατολίστηκε και κατέληξε στη χρήση δύο μόνο μουσικών τρόπων, του "Ιωνικού" και του "Αιολικού", οι οποίοι εν τέλει καθιερώθηκαν ως μείζονας τρόπος και ελάσσονας τρόπος. Στην εξέλιξη της αρμονίας οι δύο αυτοί τρόποι αποτέλεσαν αυτό που πλέον ονομάζουμε Κλίμακες, κατά τις οποίες υφίσταται ως κεντρικό τους σημείο μια βασική νότα, συγκεκριμένα η πρώτη νότα κάθε κλίμακας, η οποία και αποτελεί το λεγόμενο "τονικό" τους κέντρο.

Έτσι, η πορεία κάθε μελωδίας για να γίνεται αποδεκτή από τους ακροατές και να μπορούν να κατανοούν τμηματικά την εξέλιξή της, έπρεπε σε τακτά διαστήματα να επανέρχεται και να στέκεται λίγο ή περισσότερο, σε αυτή την πρώτη νότα κάθε κλίμακας, δημιουργώντας έτσι μουσικές "φράσεις" και μουσικές "περιόδους", κατ' αντιστοιχία του προφορικού λόγου.

Για παράδειγμα, αν μιλούσαμε για την κλίμακα του Ντο, που αποτελείται από τις νότες "Ντο, Ρε, Μι, Φα, Σολ, Λα, Σι, Ντο", θα έπρεπε μετά από κάθε τμήμα μιας μελωδίας και μετά από μια σειρά από νότες, να επανέλθουμε οπωσδήποτε στην νότα "Ντο" και κατόπιν να ξεκινήσουμε μία νέα μελωδική φράση, ένα νέο μελωδικό τμήμα.

Αυτή η επαναφορά σε τακτά διαστήματα στο τονικό κέντρο της κλίμακας (στην πρώτη της νότα δηλαδή, η οποία μπορεί να ακούγεται είτε στην μελωδία είτε και στη συνοδευτική συγχορδία) ονομάστηκε Τέλεια Πτώση, για τον λόγο ότι δίνει την αίσθηση της ολοκλήρωσης ενός μουσικού νοήματος, έχοντας κατά κάποιο τρόπο τον χαρακτήρα της τελείας ή άνω τελείας του γραπτού λόγου.

Η κατοπινή πορεία εξέλιξης της λεγόμενης "κλασικής μουσικής", από τα μέσα του 19ου αι. και μετά, απέδειξε ότι η τονικότητα μπορεί να προχωρήσει μέχρι την εξάντληση των εκφραστικών δυνατοτήτων της, με τη χρήση της πολυτονικότητας (ταυτόχρονη χρήση διαφορετικών τονικοτήτων/κλιμάκων στην ίδια σύνθεση) αλλά και με την ολοκληρωτική άρνηση της τονικότητας, τη λεγόμενη ατονικότητα. Εξέλιξη της ατονικότητας υπήρξε και ένα καινούριο σύστημα οργάνωσης της μουσικής γλώσσας, το επονομαζόμενο δωδεκαφθογγικό ή "δωδεκάφθογγο σύστημα", το οποίο αρνείται το νόημα της ιεραρχίας ανάμεσα στις βαθμίδες του τονικού συστήματος και φυσικά αρνείται την σπουδαιότητα της διαρκούς επιστροφής στην πρώτη νότα της κλίμακας που μας δίνει την αίσθηση της τονικότητας. Το σύστημα αυτό, βασίζεται σε μια διαφοροποιημένη χρήση και των δώδεκα ημιτονίων της χρωματικής κλίμακας, δίνοντας τους ίση σπουδαιότητα μέσα στο μουσικό έργο.

Αντιθέτως, στα πιο εμπορικά, ευρωπαϊκά μουσικά είδη της σημερινής εποχής, η έννοια της "Τονικότητας" διατηρείται στη συντριπτική πλειοψηφία των μουσικών δημιουργιών.
Γιάννα Αγγελοπούλου-Δασκαλάκη

Η Γιάννα Αγγελοπούλου-Δασκαλάκη (Ηράκλειο Κρήτης, 12 Δεκεμβρίου 1955) είναι νομικός, επιχειρηματίας, πρώην μέλος του Ελληνικού Κοινοβουλίου και Πρόεδρος της Οργανωτικής Επιτροπής των Ολυμπιακών Αγώνων του 2004 στην Αθήνα. Από τις 31 Ιουλίου 2019 είναι Πρόεδρος της Επιτροπής «Ελλάδα 2021».
Στέφανος Μάνος

Ο Στέφανος Μάνος (1939) είναι Έλληνας πολιτικός και πρώην υπουργός, ο οποίος υπήρξε ιδρυτής του κόμματος των Φιλελευθέρων και συνιδρυτής του κόμματος Δράση.
Δημήτρης Τσοβόλας

Ο Δημήτρης Τσοβόλας (1942) είναι Έλληνας δικηγόρος και πρώην πολιτικός.
Δημήτρης Αβραμόπουλος

Ο Δημήτρης Αβραμόπουλος (6 Ιουνίου 1953) είναι Έλληνας πολιτικός της ΝΔ και τέως Επίτροπος Μετανάστευσης Εσωτερικών Υποθέσεων και Ιθαγένειας στην Ευρωπαϊκή Ένωση.
Coolio

Ο Coolio ("Artis Leon Ivey Jr", 1 Αυγούστου 1963) είναι Αμερικανός ράπερ και ηθοποιός. 

Είναι ψευδώνυμο του Artis Leon Ivey, Jr., γνωστού για το τραγούδι του "Gangsta's Paradise", το οποίο κέρδισε βραβείο Grammy. Το πρώτο του άλμπουμ "It Takes a Thief" κυκλοφόρησε το 1994.
Κουρμανμπέκ Μπακίγιεφ

Ο Κουρμανμπέκ Μπακίγιεφ (, 1 Αυγούστου 1949) είναι πολιτικός, που χρημάτισε πρωθυπουργός και πρόεδρος της Κιργιζίας ως την ανατροπή του, στις 7 Απριλίου 2010. Είναι Πρόεδρος του Κινήματος του Λαού της Κιργιζίας. Επανεξελέγη με 76,12% στις προεδρικές εκλογές που διεξήχθησαν στις 23 Ιουλίου του 2009 και ορκίστηκε για δεύτερη θητεία στις 3 Αυγούστου του 2009. Τον Απρίλιο του 2010 έπειτα από διαδηλώσεις της αντιπολίτευσης, εξαναγκάστηκε σε παραίτηση και εγκατέλειψε τη χώρα.
Ο Χάρι Πότερ και ο Ημίαιμος Πρίγκιψ

:"Για την ομώνυμη ταινία, δείτε το λήμμα: Ο Χάρι Πότερ και ο Ημίαιμος Πρίγκιψ (ταινία)."

Ο Χάρι Πότερ και ο Ημίαιμος Πρίγκιψ είναι το έκτο από τα εφτά βιβλία της σειράς [Χάρι Πότερ] της [Τζ. Κ. Ρόουλινγκ], με ήρωα το νεαρό μάγο Χάρι Πότερ.
Ναρκαλιευτικό

right|thumb|250px|Ναρκαλιευτικό/αντιτορπιλλικό των ΗΠΑ (USS "Macomb", 1952-53)
Το Ναρκαλιευτικό είναι τύπος πολεμικού πλοίου, του οποίου τόσο η κατασκευή όσο και ο εξοπλισμός του εξυπηρετούν το σκοπό της ναρκαλιείας, της εξεύρεσης, δηλαδή, ναρκών επί ή υπό την επιφάνεια της θάλασσας και στη συνέχεια της εξουδετέρωσής τους. Για το σκοπό αυτό φέρουν εξειδικευμένο εξοπλισμό. Γενικώς τα ναρκαλιευτικά ανήκουν στα πλοία του Ναρκοπολέμου, χαρακτηρίζονται δε στην ελληνική γλώσσα με τα γράμματα Ν/Α ή στην αγγλική ως MS (Minesweeper-Ship).

Τα Ναρκαλιευτικά κατά αγγλικό πρότυπο διακρίνονται σε μικρά, μεσαία και μεγάλα ή ναρκαλιευτικά ανοικτής θαλάσσης.

Το Ελληνικό πολεμικό ναυτικό ανέκαθεν εφοδιάζεται μόνο με μεσαίου τύπου ναρκαλιευτικά, γνωστότερα ως MMS.
Ρως

Οι Ρως (ρωσικά: Русь, πολυτονικό: Ῥῶς) ήταν μια πρώιμη μεσαιωνική ομάδα που ζούσε στην περιοχή της σύγχρονης Ρωσίας, Ουκρανίας, Λευκορωσίας και άλλων χωρών και είναι πρόγονοι των σύγχρονων Ρώσων και άλλων ανατολικοευρωπαϊκών εθνοτήτων. Σύμφωνα με αμφότερες τις σύγχρονες βυζαντινές και ισλαμικές πηγές και το "Πρώτο Χρονικό" των Ρως, που συγκεντρώθηκαν γύρω στο 1113 μ.Χ., οι Ρως ήταν Βάραγγοι που είχαν μετεγκατασταθεί «από τη θάλασσα», πρώτα στη βορειοανατολική Ευρώπη, δημιουργώντας μια πρώιμη πολιτεία που τελικά τέθηκε υπό την ηγεσία του Ρούρικ.

Αργότερα, ο συγγενής του Ρούρικ, Όλεγκ κατέλαβε το Κίεβο, ιδρύοντας το Ρως, ακαδημαϊκά γνωστό ως "Ρως του Κιέβου". Οι απόγονοι του Ρούρικ ήταν η κυρίαρχη δυναστεία των Ρώσων (μετά το 862) και των βασιλείων που δημιουργήθηκαν στην περιοχή που είχε προηγουμένως καταληφθεί από το Ρως του Κιέβου, το Πριγκιπάτο της Γαλικίας-Βολινίας (μετά το 1199), το Τσερνίγκοφ, το Νόβγκοροντ, 1349), το Βλαντίμιρ-Σούζταλ, το Μεγάλο Δουκάτο της Μόσχας και οι ιδρυτές του Βασιλείου της Ρωσίας.
Αιμίλιος Βεάκης

Ο Αιμίλιος Βεάκης (Πειραιάς, 13 Δεκεμβρίου 1884 – Αθήνα, 29 Ιουνίου 1951) υπήρξε ένας από τους μεγαλύτερους Έλληνες ηθοποιούς. Διακρίθηκε στους Βαλκανικούς πολέμους, έλαβε μέρος στην Αντίσταση κατά την Κατοχή ως μέλος του ΕΑΜ, αλλά αργότερα δέχτηκε διώξεις λόγω των αριστερών του πεποιθήσεων.
BMW

Η BMW (, γερμανικά: "Bayerische Motoren Werke" ) είναι γερμανική μάρκα αυτοκινήτων πολυτελείας και μοτοσυκλετών. Οι κυριότεροι ανταγωνιστές της, είναι οι Mercedes-Benz, Audi, Volvo, Jaguar και Lexus, ενώ ειδικότερα στη Βόρεια Αμερική, στη Μέση Ανατολή και στην Κίνα, είναι επιπρόσθετα και οι Cadillac και Lincoln.
Δυαδικά εργαλεία GNU

Τα Δυαδικά εργαλεία GNU είναι μια συλλογή από εργαλεία προγραμματισμού για τον χειρισμό αντικειμενικού κώδικα σε διάφορες μορφές αντικειμενικών αρχείων

Χρησιμοποιούνται συνήθως μαζί με την Συλλογή μεταγλωττιστών GNU (GCC), το make και τον αποσφαλματωτή GDB.

Τα δυαδικά εργαλεία περιλαμβάνουν τις παρακάτω εντολές:
* codice_1 - συμβολομεταφραστής
* codice_2 - συνδέτης
* codice_3 - μετατρέπει διευθύνσεις σε αρχείο και γραμμή
* codice_4 - δημιουργία,τροποποιήση και εξαγωγή από μια αρχειοθήκη
* codice_5 - demangling φίλτρο για σύμβολα της C++
* codice_6 - λίστα συμβόλων σε αρχεία αντικειμενικού κώδικα
* codice_7 - αντιγραφή αντικειμενικών αρχείων κάνοντας πιθανώς και αλλαγές 
* codice_8 - dump πληροφορίας για αντικειμενικά αρχεία
* codice_9 - παραγωγή ευρετηρίων για αρχειοθήκες
* codice_10 - εμφάνιση περιεχομένου αρχείων μορφής ELF 
* codice_11 - εμφάνιση λίστας μεγέθους τμημάτων και του όλου
* codice_12 - εμφάνιση λίστας τυπώσιμων αλφαριθμητικών
* codice_13 - αφαίρεση συμβόλων από ένα αρχείο αντικειμενικού κώδικα
* codice_14 - Προφάιλερ
Τα περισσότερα από τα δυαδικά εργαλεία είναι σχετικά απλά προγράμματα. Μεγάλο μέρος
της πολυπλοκότητάς τους περιέχεται στις βιβλιοθήκες BFD και libopcodes που μοιράζονται.

Η αρχική έκδοση της BFD γράφτηκε από τους David Henkel-Wallace και Steve Chamberlain.
Συντηρητές στο παρελθόν ήταν οι Ken Raeburn και Ian Lance Taylor. Το 2005 συντηρητής ήταν ο Nick Clifton.
Χελάνδιον

Το Χελάνδιον ήταν συνδυασμός βυζαντινού πολεμικού πλοίου με μεταφορικό. Δημιουργήθηκε από την ανάγκη να υπάρχει ένα πλοίο που να μπορεί να μάχεται αλλά και να μεταφέρει φορτία. Παραλλαγή του δρόμωνα, ήταν και αυτό μια διήρης ή δίκροτο, δηλ. είχε δύο σειρές κουπιών σε κάθε πλευρά, καθώς και έναν ή δύο ιστούς με τετράγωνα πανιά που χρησιμοποιούνταν βοηθητικά εκτός πολεμικής εμπλοκής. 

Το χελάνδιον αποτελούσε τον βασικό τύπο πολεμικού πλοίου του Βυζαντίου, κατά τους 9ο-11ο αιώνες. Υπήρχαν δύο βασικές παραλλαγές: το «ουσιακόν χελάνδιον» με πλήρωμα περίπου 110 ατόμων (δηλαδή μία «ουσία»), και το μεγαλύτερο «πάμφυλον χελάνδιον» με πλήρωμα 120 έως 160 ατόμων (το όνομα δηλώνει είτε προέλευση από την Παμφυλία είτε επάνδρωση με διαλεχτά πληρώματα, από το πᾶν+φῦλον). Όπως και όλα τα μεσαιωνικά πλοία, δεν έφερε έμβολο, αλλά ήταν συχνά εξοπλισμένο με έναν ή περισσότερους σίφωνες για την εκτόξευση υγρού πυρός.

Ο τύπος του χελανδίου, ή κάποιος αρκετά παρόμοιος, φαίνεται πως υπήρχε και στα ισλαμικά ναυτικά της Μεσογείου, με την αραβική ονομασία "shalandī" (πληθ. shalandiyyāt), ενώ στις δυτικές λατινικές πηγές εμφανίζεται ως "Chelandium" ή "Scelandrium, Chelandrium, Chelindrus, Salandra, Salandria".
Γεωργία Κοκλώνη

Η Γεωργία Κοκλώνη (7 Μαΐου 1981) είναι Ελληνίδα αθλήτρια του στίβου. Έχει σημειώσει μεγάλες επιτυχίες στον κλειστό στίβο. Το 2010 κέρδισε τον τίτλο της κορυφαίας αθλήτριας της χρονιάς από τον Σύλλογο Φίλων Κλασσικού Αθλητισμού (ΣΦΚΑ).
Μιλτιάδης Έβερτ

Ο Μιλτιάδης Έβερτ (Αθήνα, 12 Μαΐου 1939 - Αθήνα, 9 Φεβρουαρίου 2011) ήταν Έλληνας γερμανικής καταγωγής πολιτικός, δήμαρχος Αθηναίων (1986-1989), ιδρυτικό μέλος και πρόεδρος της Ν.Δ. (1993-1997), βουλευτής (1974–1986, 1989–2009) και γιος του Άγγελου Έβερτ.
Ρως του Κιέβου

Το μεσαιωνικό Κράτος των Ρως ή Ρως του Κιέβου ή Κιεβινή Ρωσία ή Ρωσία του Κιέβου ή Κράτος του Κιέβου ή Κιεβική Ρωσία (παλαιά Ανατολικά Σλαβικά και Εκκλησιαστικά Σλαβονικά: рѹсь, рѹсьскаѧ землѧ, πολυτονικό: Ῥωσία, Λατινικά: "Russia", "Ruscia", "Ruzzia", "Ruthenia", Παλαιά Σκανδιναβικά: "Garðaríki") ήταν μια χαλαρή ομοσπονδία ανατολικών σλαβικών φυλών στην Ευρώπη από τα τέλη του 9ου μέχρι τα μέσα του 13ου αιώνα, υπό τη βασιλεία των Ρουρικιδών. Οι σύγχρονοι λαοί της Λευκορωσίας, της Ουκρανίας και της Ρωσίας διεκδικούν τους Ρως ως πολιτιστικούς τους προγόνους.

Κατά τη μέγιστη επέκτασή του στα μέσα του 11ου αιώνα απλωνόταν από τη Βαλτική Θάλασσα στο βορρά μέχρι τη Μαύρη Θάλασσα στο νότο, και από τις πηγές του Βιστούλα στα δυτικά μέχρι τη χερσόνησο Ταμάν (σημερινό Κρασνοντάρ) στα ανατολικά, συνενώνοντας την πλειοψηφία των ανατολικών σλαβικών φυλών.

Το Κράτος των Ρως αρχίζει με τη βασιλεία (882–912) του Πρίγκηπα Ολέγκ, που επεξέτεινε τον έλεγχό του από το Νόβγκοροντ νότια κατά μήκος της κοιλάδας του ποταμού Δνείπερου για να προστατεύσει το εμπόριο από τις εξ ανατολών επιδρομές των Χαζάρων, και μετέφερε την πρωτεύουσα στο στρατηγικότερο Κίεβο. Ο Σβιατοσλάβ A΄ (πέθανε το 972) πέτυχε την πρώτη μεγάλη επέκταση του εδαφικού ελέγχου των Ρως, διεξάγοντας έναν πόλεμο άλωσης της Αυτοκρατορίας των Χαζάρων. Ο Βλαδίμηρος ο Μέγας (980–1015) εισήγαγε το Χριστιανισμό, βαπτιζόμενος ο ίδιος, και με το βάπτισμα, με διάταγμα, των κατοίκων του Κιέβου και πέραν αυτού. Το Κράτος των Ρως έφθασε στη μεγαλύτερη έκτασή του υπό τον Γιαροσλάβ Α΄ (1019–1054). Οι γιοί του συνήλθαν και εξέδωσαν τον πρώτο γραπτό νομικό κώδικά του, τη "Δικαιοσύνη των Ρως" (Правда Роська), λίγο μετά το θάνατό του. 

Το κράτος άρχισε να παρακμάζει στα τέλη του 11ου αιώνα και κατά το 12ο αιώνα, αποσυντιθέμενο σε διάφορες αντίπαλες περιφερειακές δυνάμεις. Εξασθένησε ακόμη περισσότερο από οικονομικούς παράγοντες, όπως η κατάρρευση των εμπορικών δεσμών με το Βυζάντιο λόγω της παρακμής της Κωνσταντινούπολης και της συνακόλουθης υποβάθμισης των εμπορικών δρόμων μέσω της επικράτειάς του. Το κράτος τελικά υπέκυψε στη μογγολική εισβολή της δεκαετίας του 1240.

Η πληθυσμιακή του σύνθεση ήταν κυρίως σλαβική και δευτερευόντως στο βορρά φιννική, όμως την εξουσία (διοικητική και στρατιωτική) κρατούσαν οι Βάραγγοι Ρως, από τους οποίους η Ρωσία πήρε τη σημερινή της ονομασία. Πυρήνας του κράτους ήταν οι περιοχές πέριξ του Κιέβου και του Νόβγκοροντ. Στην εποχή της μέγιστης εξάπλωσής του εκτεινόταν από τα Βαλκάνια και τη Μαύρη Θάλασσα έως τη Βαλτική, και από τα Καρπάθια μέχρι τα Ουράλια Όρη.
Τεχνολογικό Εκπαιδευτικό Ίδρυμα Αθήνας

Το Τεχνολογικό Εκπαιδευτικό Ίδρυμα Αθήνας (Τ.Ε.Ι. Αθήνας) ήταν τεχνολογικό εκπαιδευτικό ίδρυμα με έδρα το Αιγάλεω Αττικής στην Αθήνα. Ιδρύθηκε το 1983, και οι κεντρικές εγκαταστάσεις του βρίσκονταν στο Αιγάλεω. Το Τ.Ε.Ι. Αθήνας, υπήρχε ως Κέντρο Ανώτερης Τεχνολογικής και Επαγγελματικής Εκπαίδευσης (Κ.Α.Τ.Ε.Ε.) Αθήνας, το οποίο είχε ιδρυθεί το 1970. Το 2018 έπαψε την λειτουργία του.

Ήταν το πρώτο σε μέγεθος Τεχνολογικό Εκπαιδευτικό Ίδρυμα στην Ελλάδα. Αποτελούνταν συνολικά από πέντε Σχολές και είκοσι επτά τμήματα στα οποία φοιτούσαν περίπου 30.000 σπουδαστές. Στο ίδρυμα απασχολούνταν περίπου 600 μόνιμοι εκπαιδευτικοί, 1600 περίπου ωρομίσθιοι εκπαιδευτικοί, 300 περίπου διοικητικοί και ειδικό τεχνικό προσωπικό. Το 2018, το Τ.Ε.Ι. Αθήνας και το Α.Ε.Ι. Πειραιά Τ.Τ. συγχωνεύθηκαν και μετεξελίχθηκαν στο Πανεπιστήμιο Δυτικής Αττικής (ΠΑ.Δ.Α.)..
Κουρτ Σουμάχερ

Ο Κουρτ Σουμάχερ ("Kurt Ernst Carl Schumacher", 13 Οκτωβρίου 1895 στο Κουλμ της Δυτικής Πρωσίας - 20 Αυγούστου 1952 στη Βόννη) ήταν Γερμανός πολιτικός, αρχηγός του Σοσιαλδημοκρατικού Κόμματος Γερμανίας ("Sozialdemokratische Partei Deutschlands", συντ. SPD) από το 1946 ως το 1952 και αρχηγός της Κοινοβουλευτικής Ομάδας του ίδιου κόμματος στην πρώτη Ομοσπονδιακή Βουλή ("Bundestag") από το 1949 ως το 1952. Ο Σουμάχερ συνέβαλε αποφασιστικά στην ανασύσταση του Σοσιαλδημοκρατικού Κόμματος στο δυτικό τμήμα της Γερμανίας μετά τον πόλεμο. Στα πρώτα χρόνια της Ομοσπονδιακής Δημοκρατίας αντιπολιτεύθηκε τον Κόνραντ Αντενάουερ. Αν και μακροπρόθεσμα οι απόψεις του δεν επικράτησαν, ανήκει ωστόσο στους θεμελιωτές του νέου κράτους.
Συμμοριτοπόλεμος

Ο όρος συμμοριτοπόλεμος είναι σύνθετη έκφραση, που ετυμολογικά προκύπτει από την σύνθεση των λέξεων "συμμορίτης" και "πόλεμος". Ως έκφραση χρησιμοποιείται για να περιγράψει έναν εμφύλιο πόλεμο μεταξύ των στρατευμάτων της επίσημης κυβέρνησης μιας χώρας εναντίον ανταρτικών ομάδων. Στην ουσία πρόκειται για μια υποτιμητική έκφραση, αφού παρομοιάζονται οι μάχιμες ανταρτικές ομάδες ως ληστρικές συμμορίες και οι αντάρτες ως "συμμορίτες".

Στην ελληνική ιστοριογραφία χρησιμοποιήθηκε ως έκφραση επισήμως από την Ελληνική Κυβέρνηση για να περιγράψει κατά την διάρκεια του Εμφυλίου Πολέμου στην μεταπολεμική Ελλάδα, τον πόλεμο των ανταρτών του Δημοκρατικού Στρατού Ελλάδας (ΔΣΕ) εναντίον των ελληνικών στρατευμάτων της επίσημης Κυβέρνησης. Η έκφραση χρησιμοποιήθηκε και μεταγενέστερα ενώ οι αντάρτες του Δημοκρατικού Στρατού χαρακτηρίστηκαν και ως "κομμουνιστοσυμμορίτες" ("Κ/Σ").

Το ελληνικό κράτος σταμάτησε να χρησιμοποιεί τον όρο «συμμοριτοπόλεμος» στα κρατικά έγγραφα που παρήγαγε και διακινούσε μόλις το 1989 με τον Ν.1863/ΦΕΚ 204.Α΄/18-9-1989 σχετικό με την «Άρση των συνεπειών του εμφυλίου πολέμου 1944/1949».
Ρόμπερτ Φίτσο

Ο Ρόμπερτ Φίτσο ("Robert Fico", 15 Σεπτεμβρίου 1964-) είναι πολιτικός και υπηρέτησε ως πρωθυπουργός της Σλοβακίας από τις 4 Απριλίου 2012 ως την παραίτησή του, τον Μάρτιο του 2018. Ήταν πρωθυπουργός και από τις 4 Ιουλίου του 2006 ως τις 9 Ιουλίου του 2010.
Κρέστενα

Τα Κρέστενα (ή Κρέσταινα) είναι μικρή κωμόπολη του Νομού Ηλείας στην Πελοπόννησο, σε υψόμετρο 100 μέτρων. Βρίσκεται στο σταυροδρόμι των οδικών αξόνων που συνδέουν την ιστορική περιοχή της Ανδρίτσαινας και του ναού του Επικούρειου Απόλλωνα με την πρωτεύουσα του νομού Ηλείας, τον Πύργο και αυτού που συνδέει την Αρχαία Ολυμπία με την παραθαλάσσια περιοχή του Καϊάφα (προστατευόμενη περιοχή Natura 2000 με ιαματικές πηγές). Η αρχαία ονομασία της ήταν Σελινούντας, από ένα μικρό ποτάμι που βρίσκεται στην περιοχή. 

Ήταν μια μικρή κωμόπολη με περίπου 5.000 κατοίκους, αλλά στην απογραφή του 2011 ο πληθυσμός ήταν αρκετά μειωμένος (1.862 κάτοικοι ) μετά τις μεγάλες πυρκαγιές του 2007 που έπληξαν την περιοχή. Αποτελεί πρωτεύουσα του Δήμου Ανδρίτσαινας-Κρεστένων, ενώ παλαιότερα ήταν έδρα του Καποδιστριακού Δήμου Σκιλλούντος.Ένα μεγάλο μέρος του πληθυσμού έφυγε για την Αθήνα και τον Πύργο. Απέχει 20 χιλιόμετρα από την πρωτεύουσα του νομού, τον Πύργο. Το όνομα της περιοχής εικάζεται πως έχει δοθεί από χάρτη που βρέθηκε με το όνομα "«Chrestena»" ή "«Christina»" προς τιμήν πριγκίπισσας ή κόρης τοπικού άρχοντα κατά τη διάρκεια της Βενετοκρατίας, απεικονίζοντας τους οικισμούς της περιοχής.
Φραντίκε ντε Μενέζες

Ο Φραντίκε ντε Μενέζες ("Fradique de Menezes") είναι πολιτικός από το Σάο Τομέ και Πρίνσιπε. Διετέλεσε Πρόεδρος του Σάο Τομέ και Πρίνσιπε το 2001 ως το 2003 και από το 2003 ως το 2011.
Γιάννης Δρυμωνάκος

Ο Γιάννης Δρυμωνάκος (γενν. στις 18 Ιανουαρίου 1984) είναι Έλληνας πρωταθλητής Ευρώπης στην κολύμβηση, στο στιλ της πεταλούδας. Άρχισε την κολύμβηση με την προτροπή της μητέρας του, η οποία θαύμαζε το Μαρκ Σπιτς. Περίπου 15 χρόνια μετά θεωρείται ο Έλληνας κολυμβητής με τις περισσότερες επιτυχίες. Προπονητής του είναι ο Γιάννης Ορφανίδης. Το Δεκέμβριο του 2007 έγινε ο πρώτος Έλληνας κολυμβητής που κατέκτησε δύο μετάλλια σε ένα Ευρωπαϊκό Πρωτάθλημα 25άρας πισίνας. Ο Δρυμωνάκος βρέθηκε θετικός σε απαγορευμένη ουσία και τιμωρήθηκε με αποκλεισμό από κάθε αγωνιστική δραστηριότητα για δύο χρόνια από την Κολυμβητική Ομοσπονδία Ελλάδος (ΚΟΕ), στις 30 Ιουνίου του 2008. Έπειτα από την αθώωσή του από ποινικό δικαστήριο, επέστρεψε στην ενεργό δράση το 2010.
Άρης Γρηγοριάδης

Ο Άρης Γρηγοριάδης (γενν. στις 6 Δεκεμβρίου 1985) είναι Έλληνας κολυμβητής. Είναι πρωταθλητής της κολύμβησης, πρωταθλητής κόσμου (2005) και κατάγεται από τη Θεσσαλονίκη. Διαθέτει το μεγαλύτερο μήκος χεριάς στον κόσμο με δύο μέτρα και 30 εκατοστά. Είναι αθλητής του Άρη Θεσσαλονίκης.
Ραούλ Κάστρο

Ο Ραούλ Κάστρο (Raúl Castro Ruz, 3 Ιουνίου 1931-) είναι Κουβανός πολιτικός, πρόεδρος της χώρας από το 2008 έως το 2018. Είναι ο νεότερος αδερφός του αποβιώσαντα ηγέτη Φιδέλ Κάστρο και διορίστηκε αντιπρόεδρος της κυβέρνησης και Αρχηγός του Στρατού. Βάσει του συντάγματος της χώρας, ο Ραούλ ανέλαβε προσωρινά τα καθήκοντα του Φιντέλ στις 31 Ιουλίου 2006, εξαιτίας ασθένειας του τελευταίου.
Γιάννης Κοκκώδης

Ο Γιάννης Κοκκώδης (Αθήνα, 8 Ιανουαρίου 1981) είναι Έλληνας αθλητής της κολύμβησης, έκτος ολυμπιονίκης το 2004. Ειδικεύτηκε στο ύπτιο και στις μικτές κούρσες και το καλοκαίρι του 2002 κατέκτησε χάλκινο μετάλλιο στο Βερολίνο, στο Ευρωπαϊκό Πρωτάθλημα, ως μέλος της ομάδας σκυταλοδρομίας 4Χ200 ελεύθερο. Πάνω από 10 φορές πρωταθλητής στο ύπτιο, σε πρωταθλήματα όπεν στην Ελλάδα, είναι κάτοχος των πανελληνίων ρεκόρ σε πισίνα 25 και 50 μέτρων. Έλαβε μέρος στις Ολυμπιάδες του 2000 και 2004. Αγωνίστηκε στην αρχή στο Νηρέα Χαλανδρίου και σήμερα στον Αρίωνα Γλυφάδας.
Τομέ Βέρα Κρουζ

Ο Τομέ Βέρα Κρουζ ("Tomé Vera Cruz") είναι πολιτικός από το Σάο Τομέ και Πρίνσιπε.

Γεννήθηκε γύρω στα 1955. Έκανε σπουδές ηλεκτρολόγου-μηχανικού στη Ρουμανία. Το 2003 - 2004 χρημάτισε Υπουργός Φυσικών Πόρων. Είναι ΓΓ του Φιλελεύθερου Κόμματος (MDFM-PL). Το κόμμα του, σε συνασπισμό με το Κόμμα Δημοκρατικής Συγκέντρωσης (PCD), κέρδισε το μεγαλύτερο αριθμό εδρών (23) στις βουλευτικές εκλογές της 26 Μαρτίου 2006. Έγινε Πρωθυπουργός στις 21 Απριλίου 2006. 

Στις 7 Φεβρουαρίου 2008ανακοίνωσε την παραίτησή του. Τον διαδέχθηκε στην πρωθυπουργία ο Πατρίς Τροβοάντα.
Σπύρος Φωκάς

Ο Σπύρος Φωκάς είναι Έλληνας ηθοποιός με καριέρα στο εξωτερικό. Γεννήθηκε στην Πάτρα στις 17 Αυγούστου το 1937. Έπαιξε σε πολλές ξένες ταινίες.Το πραγματικό του όνομα είναι Ανδρουτσόπουλος Σπύρος.
Νάρκισσος Αθηνών

Ο Νάρκισσος Αθηνών ήταν ο δεύτερος επίσκοπος της αρχαίας Αθήνας.

Διαδέχθηκε τον Διονύσιο Αρεοπαγίτη στον επισκοπικό θρόνο των Αθηνών. Εκκλησιαστικά θεωρείται ένας εκ των εβδομήκοντα μαθητών του Ιησού, όπως αποκαλούνταν οι πρώτοι επίσκοποι.

Κήρυξε το Ευαγγέλιο και πέθανε μαρτυρικά. Η μνήμη του τιμάται στις 31 Οκτωβρίου.
Βασίλης Καζάκος

Ο Βασίλης Καζάκος (1945 – 4 Αυγούστου 2006) ήταν Έλληνας ζωγράφος, αγιογράφος και χαράκτης. Διετέλεσε καθηγητής στην Ανωτάτη Σχολή Καλών Τεχνών του Πανεπιστημίου της Αθήνας.
Ανδρέας Κιλιγκαρίδης

Ο Ανδρέας Κιλιγκαρίδης (5 Αυγούστου 1976 - 12 Ιουνίου 2013) ήταν πρωταθλητής στο κανόε καγιάκ. Έλαβε μέρος σε σημαντικές ευρωπαϊκές και διεθνείς διοργανώσεις, πετυχαίνοντας καλές επιδόσεις. Ήταν αθλητής του Ναυτικού Ομίλου Καλαμαριάς Θεσσαλονίκης.
Νάρκισσος Ιεροσολύμων

Ο Νάρκισσος Ιεροσολύμων ήταν χριστιανός επίσκοπος Ιεροσολύμων.

Έζησε στα τέλη του 2ου αιώνα, προήδρευσε της «εν Καισαρεία» της Παλαιστίνης Συνόδου και είχε λάβει μέρος στις συζητήσεις περί της εορτής της Ανάστασης του Χριστού (Χριστιανικού Πάσχα). Τιμόταν για την αρετή του και τον σώφρονα βίο του, όταν όμως κατηγορήθηκε από κάποιους ως «"δεινώς εγκληματήσας"», μη ανεχθείς όμως τις κατηγορίες, κατέφυγε στην έρημο χωρίς να επιστρέψει στην Ιερουσαλήμ την οποία εν τω μεταξύ τρεις επίσκοποι ποίμαιναν αυτήν. Λέγεται ότι πέθανε σε ηλικία 120 ετών.

Η μνήμη του εορτάζεται από την Ανατολική Ορθόδοξη Εκκλησία στις 7 Αυγούστου και από την Καθολική στις 29 Οκτωβρίου.


Κατηγορία:Πατριάρχες Ιεροσολύμων
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 2ου αιώνα
Κώστας Ελευθεράκης

O Κώστας Ελευθεράκης (18 Ιουλίου 1950) είναι Έλληνας παλαίμαχος διεθνής ποδοσφαιριστής του Παναθηναϊκού. Είχε το παρατσούκλι «το ελάφι».
Ελίζαμπεθ Σβάρτσκοπφ

Η Ελίζαμπεθ Σβάρτσκοπφ (9 Δεκεμβρίου 1915 - 2 Αυγούστου 2006) ήταν Γερμανο-αυστριακή υψίφωνος της όπερας και του ληντ, από τις διασημότερες στο δεύτερο ήμισυ του 20ου αιώνα. Πρωτοεμφανίστηκε το 1928 σε σχολική παράσταση της όπερας "Ορφέας και Ευρυδίκη" του Γκλουκ ερμηνεύοντας τον ρόλο της Ευρυδίκης και έκανε διεθνή καριέρα μεσουρανώντας στην περίοδο 1945-1970.
Τα τελευταία χρόνια της ζωής της τα πέρασε στην Αυστρία.
Ελίζαμπεθ Μπάρετ Μπράουνινγκ

Η Ελίζαμπεθ Μπάρετ Μπράουνινγκ ("Elizabeth Barrett Browning", 6 Μαρτίου, 1806 – 29 Ιουνίου 1861) ήταν μία από τις σημαντικότερες Βρετανίδες ποιήτριες της Βικτωριανής εποχής.
Ναρκοθέτις

Ναρκοθέτις, και παλαιότερα ναυκλαστροθέτις, είναι ονομασία ειδικού τύπου πολεμικού πλοίου που χρησιμοποιείται για την πόντιση ναρκών. Υπάρχουν πολλοί τύποι τέτοιων πλοίων που διακρίνονται όμως σε δύο μεγάλες κατηγορίες:
#Εκείνα στα οποία η πόντιση ναρκών είναι ο κύριος προορισμός τους και
#Εκείνα στα οποία η πόντιση ναρκών αποτελεί δευτερεύοντα σκοπό.

Στη πρώτη κατηγορία περιλαμβάνονται μικρά βοηθητικά πλοία του στόλου καθώς και μετατρεπόμενα εμπορικά σκάφη μέχρι και των επί τούτου ναυπηγημένα καταδρομικά – ναρκοθέτιδες, εύδρομα – καταδρομικά ναρκοθέτιδες καθώς και υποβρύχια – ναρκοθέτιδες. Από αυτά, τα μεν μικρά βοηθητικά προορίζονται κατά κανόνα στην εγκατάσταση αμυντικών ναρκοπεδίων εγγύς των βάσεών τους, ενώ "εν καιρώ ειρήνης" χρησιμοποιούνται ως συγκοινωνιακά μέσα (τέτοια ήταν τα ελληνικά Πάραλος και Τένεδος που βυθίστηκαν στον Β΄ Π.Π.). Τα πλοία αυτά φέρουν εγκατάσταση μεταλλικών σιδηροτροχιών επί των οποίων φέρονται οι νάρκες και σχετικά βαρούλκα πόντισης αυτών.

Τα ειδικά ναυπηγημένα πλοία για πόντιση ναρκών είναι καταδρομικά, κατά κανόνα ελαφρά εύδρομα (=ταχυκίνητα), προκειμένου να διαφεύγουν μετά την πόντιση πιθανή αεροπορική επιδρομή, και με μεγάλη χωρητικότητα μεταφοράς ναρκών εις βάρος του οπλισμού τους. Εξαιρετικός επιτυχής τύπος τέτοιου σκάφους ήταν ο βρετανικός τύπος Αβδιήλ εκτοπίσματος 3.500 τόνων, ταχύτητας 40 κόμβων με ελαφρύ οπλισμό 8 Α/Α πυροβόλων 102 χιλ. σε δίδυμους κιλλίβαντες. Στη κατηγορία αυτή, αν και στερούσε στη ταχύτητα, ανήκε και το ελληνικό Εύδρομο Έλλη που τορπίλισε ιταλικό υποβρύχιο στις 15 Αυγούστου 1940 στη Τήνο. Τα δε υποβρύχια – ναρκοθέτιδες έχουν εσωτερική διάταξη τέτοια που επιτρέπει τη μεταφορά 20-40 ναρκών, ανάλογα με το εκτόπισμά τους, που ποντίζουν «εν καταδύσει» από κατάλληλους πρυμναίους σωλήνες μεγάλης διαμέτρου, σε βάρος βέβαια του αριθμού των τορπιλών.

Στη δεύτερη κατηγορία περιλαμβάνονται πλοία παντός τύπου από μικρά βοηθητικά μέχρι αντιτορπιλικά που φέρουν τις χαρακτηριστικές σιδηροτροχιές. Τέτοια εγκατάσταση έφεραν και τα ελληνικά αντιτορπιλικά τύπου «Λέων» και τύπου «Ύδρα», άπαντα εκλιπόντα. Αλλά και το παραχωρηθέν ιταλικό καταδρομικό «Ευγένιος της Σαβοΐας» που μετονομάσθηκε σε Έλλη έφερε παρόμοια εγκατάσταση.

Παλαιότερη ονομασία του τύπου ήταν «"ναρκοβόλο"». Η ονομασία αυτή διατηρήθηκε μέχρι τον Α΄ Παγκόσμιο Πόλεμο. Διαπιστώνοντας όμως ότι οι νάρκες δεν βάλλονται αλλά ποντίζονται θεωρήθηκε ο όρος αυτός αδόκιμος και αντικαταστάθηκε με τον σημερινό όρο.